ועדת הבריאות, כנסת 24, פרוטוקול מספר 75, 2022-02-01 15:00

עידית סילמן: שלום רב, אני מתכבדת לפתוח את הישיבה.

עידית סילמן: א' ר"ח אדר א'.

עידית סילמן: על סדר-היום: העברת הטיפול בתחום המשקאות המשכרים ממשרד הכלכלה והתעשייה למשרד הבריאות.

עידית סילמן: מאוד מרגש שהגעתם מרחוק.

עידית סילמן: כל הכבוד.

עידית סילמן: מאוד מעריכה את זה.

עידית סילמן: אנחנו פותחים את הדיון השלישי בנושא, ברמת המעקב.

עידית סילמן: בכל התקופה האחרונה היינו בקשר מול המשרדים, והבנו שיש כאן בהחלט איחור של חמש שנים ביישום הזה, ובסוף צריך להעביר את זה ממשרד הכלכלה למשרד הבריאות.

עידית סילמן: השאלה היתה מה הסדר, ואיך זה יועבר בצורה מוסכמת.

עידית סילמן: ב"ה אפשר לומר שבאנו על החתום בהסכמות שהגיעו בין המשרדים – תקנו אותי אם אני טועה – שבתום עבודה מאומצת גם של הוועדה יחד אתכם וגם של משרד הכלכלה וגם של משרד הבריאות הם הגיעו להסכמה גם ביישום וגם במימוש של הוראות חוק המזון, במסגרת חוק ההגנה על בריאות הציבור 2015, חוק המזון, נקבע כי האחריות לקביעת ההוראות לעניין ייצור, ייבוא, ייצוא ושיווק של משקאות משכרים תועבר ממשרד הכלכלה למשרד הבריאות.

עידית סילמן: מועד העברת התחום נקבע לשנת 2017.

עידית סילמן: נדחה במספר צווי הארכה עד יוני 2019.

עידית סילמן: הקצו תקנים מסוימים, עבר זמן, ועדיין לא הושלם המהלך עד היום, 2022, והתיקון לתחום.

עידית סילמן: העיכוב המתמשך העלה קשיים במתן השירות המקצועי בביצוע הפיקוח והאכיפה.

עידית סילמן: דיברו על זה שיש עדכונם שנדרשים ונהלים בנושא.

עידית סילמן: כדי לא לשנות מצב קיים לא רצו לייצר תזוזות במשרד הכלכלה בתקופת המעבר.

עידית סילמן: ההחלטה של מעבר הסמכויות נותנת מענה לעיוות שהיה קיים בתחום הפיקוח על המשקאות המשכרים וכרגע בכניסה שלנו יחד אתכם, וצריך לומר – שיתוף פעולה טוב ורציני שלכם באמת בצורה טובה לעובי הקורה ואחרי מספר דיונים יש לכם הסכמות בין השרים, מנכ"לי המשרדים.

עידית סילמן: במסגרת ההסכמות האלה אנו עתידים להביא לאישור ועדת הבריאות תקנות שיהיו עתידות להיכנס לתוקף בחודש אוגוסט.

עידית סילמן: מקובל גם על הבריאות וגם על הכלכלה אוגוסט הקרוב?

עידית סילמן: נהדר.

עידית סילמן: עד מועד זה יהיה היערכות פנימית, מקצועית של הצוותים, של המשרדים לגבי גם פיקוח, נהלים וכדומה.

עידית סילמן: בבקשה, משרד הבריאות.

פנינה אורן שנידור: צהריים טובים.

פנינה אורן שנידור: תודה רבה.

פנינה אורן שנידור: באמת אנו והנהלת המשרד אצלנו עשינו חשיבה מחדש על תאריך התוקף.

פנינה אורן שנידור: כפי שאמרנו, התקנות הן באחריותנו.

פנינה אורן שנידור: נגיש אותן במהלך השבוע אחרי שנקבל את אישור ההיוועצות ממשרד הכלכלה על המועד שהוסכם עליו, 1.8.22.

פנינה אורן שנידור: במהלך השבוע הזה, לאחר שחשבנו שנכון יותר לעשות ב-1.1, להכניס יחד עם הרפורמה של ההסדרים, בשיח משותף עם משרד הכלכלה הנהלת המשרד שלנו החליטה שבשיקולים השונים נכון להקדים את המועד.

פנינה אורן שנידור: נעשה את זה בצורה מתואמת, מושכלת כדי לשמור על רציפות הפיקוח מצד אחד ועל בריאות הצרכנים והציבור, שזה החובה הראשונה שלנו במעלה.

פנינה אורן שנידור: זו הולכת להיות תקופה מאתגרת אבל נצליח לעבור אותה ביחד.

עידית סילמן: יש כאן שותפים נהדרים, שהציעו להחזיק תוך כדי ובתקופה הזאת כל מה שהמשרד צריך.

עידית סילמן: אני מבקשת מהם לעשות את זה, ואם נצטרך לעשות משהו אחר ובנוסף, ולאחר מכן, הוועדה תשמח לנסות לסייע.

עידית סילמן: בסופו של דבר יש לזכור שמערכת הבריאות מתמודדת עם גלי קורונה, ולוקחת על עצמה הרבה משימות, ובתוך שלל המשימות צריכה לקחת גם את המשימה הזו.

עידית סילמן: לכן כל התחשבות וכל עבודה משותפת בצורה שתוכל להעביר את הדברים בצורה מוסדרת אבל לא בכיפופי ידיים ולא במשהו שסיכמנו כרגע וממנו אין תזוזה, נשמח שיהיה לרווחת המשרד.

עידית סילמן: בבקשה, משרד הכלכלה.

שחר שטיינר: שלום רב.

שחר שטיינר: אני רוצה להתחיל ולברך אותך יושבת-ראש הוועדה על הפתרון שהצלחנו להביא במסגרת הוועדה לאירוע שמתגלגל שנים רבות ולהביא לסיומו, ואת השותפים במשרד הבריאות שהצליחו להגיע אתנו לפשרה הראויה.

שחר שטיינר: אנו שמחים על המעבר.

שחר שטיינר: חושבים שזה דבר חשוב מאוד ונכון שיהיה כמה שיותר בהקדם, מבינים את האילוצים הנדרשים אצל משרד הבריאות.

שחר שטיינר: חשוב לנו לבקש – גם שיירשם לפרוטוקול – שהתקנות יובאו לאישור הוועדה כבר בהקדם.

שחר שטיינר: שנסגור את עניין התקנות ונאשר אותן בוועדה בזמן הקרוב, כך שהאירוע יהיה סגור וחתום מבחינת כל הצדדים.

נעה בן שבת: זה התקנות שפורסמו לציבור לפני שנתיים?

קריאה: כן.

שחר שטיינר: בהמשך לדיון הקודם, משרד הבריאות העביר למשרד הכלכלה את התקנות להיוועצות בין השרים.

שחר שטיינר: קיימנו את חובת ההיוועצות.

שחר שטיינר: התקנות היו בנוסח הקודם, כלומר מועד הכניסה לתוקף היה ינואר 23'.

שחר שטיינר: לכן אנו מבקשים ובשיח בינינו ביקשנו לקיים את התהליך מחדש על הנוסח המעודכן לפי המתווה שהוסכם.

עידית סילמן: משרד הבריאות, רוצים להוסיף?

עידית סילמן: שי?

שי סומך: אני מברך את המשרדים על ההסכמה.

שי סומך: חשוב מאוד לפתור את המצב הקיים, הוא עדיין לא עבר למרות שבחוק חלף מועד המעבר.

שי סומך: אנו מחכים לדיונים בוועדה כדי לאשר את התקנות.

עידית סילמן: כל דבר, הוועדה תהווה לכם בית, תידון בדברים, תנסה לסייע כמה שאפשר גם בגלי ההתפרצות של הקורונה.

עידית סילמן: גם כל מה שאתם צריכים.

עידית סילמן: אנו יודעים שמצד אחד צריך לעשות פיקוח ואכיפה.

עידית סילמן: מצד שני לא רוצים לפגוע בציבור העצמאיים ובציבור האנשים שצריכים את השירות הזה בצורה הכי טובה שיש.

עידית סילמן: היועצת המשפטית, רוצה להוסיף?

נעה בן שבת: לא.

נעה בן שבת: אני מבינה שזה אותו נוסח שפורסם, בשינוי התאריך, אישור ההיוועצות קיים, ותביאו את זה לאישור הוועדה ונשתדל כמה שיותר מהר להביא לדיון ולעבור על התקנות.

עידית סילמן: אני רוצה להודות לשני המשרדים, לשרים ולמנכ"לים, לרמ"טים ולמשתתפים האלופים.

עידית סילמן: היה לי לעונג לעבוד אתכם.

עידית סילמן: תבואו רק בדברים משמחים.

עידית סילמן: תודה רבה, ענת כהן שמואל.

עידית סילמן: תודה רבה, הישיבה נעולה.